
AMCAN(ION)
· Cyflwyno myfyrwyr i’r broses ymchwilio gan gyfeirio’n benodol at ddatblygu cynnig ymchwil israddedig.

DEILLIANNAU DYSGU

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:
· Gynnal archwiliad beirniadol i ymarferion ymchwil ansoddol a meintiol
· Datblygu cynnig ymchwil israddedig

CYNNWYS DANGOSOL
Yng nghyd-destun ailfeddwl busnes ar gyfer byd sy’n newid
· Pwysigrwydd ymchwil, ffynonellau gwybodaeth a’u hansawdd, chwilio am wybodaeth, adolygiadau llenyddiaeth, dyfyniadau a llên-ladrad.

· Ymagweddau ymchwil a’u lleoliad ar gontinwwm ymchwil yn ôl cyd-desun ontolegol ac epistemolegol. 

· Nodi cyfleoedd ymchwil ar gyfer dyluniad ymchwil israddedig.

· Pwysigrwydd a phwrpas adolygiad beirniadol ar y llenyddiaeth i brosiect ymchwil.  Gwybod beth i’w gynnwys gydag ymwybyddiaeth feirniadol o’r ffynonellau gwreiddiol, eilaidd sydd ar gael.

· Dulliau ansoddol: Casglu data megis cyfweliadau, arsylwi cyfranogol.  Methodolegau: Astudiaethau achos, damcaniaeth seiliedig, hermeniwteg, ymchwil gweithredol, ffenomenoleg ac ethnograffeg.

· Dulliau ansoddol: Casglu data, dylunio arolygon, dulliau ystadegol disgrifiadol a dadansoddol a defnyddio meddalwedd ystadegol briodol megis SPSS a NVivo.

· Pwysigrwydd moeseg ac uniondeb mewn ymchwil

· Cynllunio prosiectau ac ymgysylltu







STRATEGAETH DYSGU AC ADDYSGU

Trwy ymwneud â darlleniadau dethol, enghreifftiau ac adnoddau digidol a thraddodiadol, bydd y myfyrwyr yn cymryd rhan mewn gweithgareddau unigol a chydweithredol a fydd yn cyflwyno, datblygu a chynorthwyo eu profiadau o ran dadansoddi, trafod, adfyfyrio beirniadol a chymhwyso ymarferol tuag at adeiladu dealltwriaeth feirniadol bersonol. 
Bydd myfyrwyr yn ymwneud yn ymarferol â dylunio ymchwil, casglu data, dadansoddi a dehongli.

Dyrennir y dysgu a’r addysgu ar gyfer cyflawni’r modwl yn y modd hwn:

	Math o weithgaredd
	Oriau
	Canran

	Dysgu wedi’i amserlennu
	40
	20%

	Dysgu’n annibynnol
	160
	80%

	Dysgu drwy leoliadau
	0
	0%

	CYFANSWM
	200
	100%



ASESU

Elfen Asesu 1 – 30%

Gwaith Cwrs – Adfyfyrio Beirniadol (1500 o eiriau)
Ymarfer ar raddfa fach a ddewiswyd yn bersonol ym maes casglu a dadansoddi data meintiol, sy’n berthnasol i lywio camau i ailfeddwl busnes mewn byd sy'n newid 

E.e. Adfyfyrio beirniadol ar y profiad o dreialu astudiaeth ar raddfa fach ynghylch arferion moesegol Rheoli Adnoddau Dynol a’u heffaith ar weithgarwch busnes a chynaliadwyedd.

Elfen Asesu 2 – 30%

Gwaith cwrs 	Adfyfyrio Beirniadol (1500 o eiriau)
Ymarfer ar raddfa fach a ddewiswyd yn bersonol ym maes casglu a dadansoddi data ansoddol, sy’n berthnasol i lywio camau i ailfeddwl busnes mewn byd sy'n newid 

E.e. Adfyfyrio beirniadol ar y profiad o dreialu astudiaeth ar raddfa fach ynghylch yr hyn a olygir gan gyflogadwyedd graddedigion.

Elfen Asesu 3 – 40%

Gwaith cwrs: Cynnig Ymchwil (2000 o eiriau).

E.e. Cynnig ymchwil israddedig ar gyfer astudio hanfod busnes cynaliadwy. 

Crynodeb o’r Asesiad
	Math o weithgaredd
	Canran

	Arholiad ysgrifenedig
	

	Gwaith cwrs
	100%

	Ymarferol
	

	CYFANSWM
	100%







ADDYSG AR GYFER DATBLYGU CYNALIADWY (ADC)

	Ydy'r modwl yn cyfrannu at ADC?
	Ydy 


	· 
	Nac ydy


	Os ydy, rhowch fanylion yn gryno (dim mwy na 100 o eiriau):

Mae’r modwl hwn yn annog myfyrwyr i ymwneud â gweithgaredd a thrafodaeth, a hynny o safbwynt cynaliadwyedd. Bydd y gweithgaredd dysgu’n cymryd i ystyriaeth faterion cymdeithasol, economaidd ac amgylcheddol sy’n berthnasol i arfer ymchwil yn gysylltiedig â’u rhaglen astudio. Bydd myfyrwyr yn cymryd rhan trwy ymwneud yn ymarferol ag ymchwilio i faterion busnes cyfoes gan gynnwys eu heffaith ar eu hamgylcheddau penodol, pobl ac economïau.






